Jixterdu ħafna demgħat f'dawn il-ġranet. Id-diskorsi li jsiru jemfasizzaw il-ħtieġa tas-solidarjetà ma min għaddej minn tbatija. Il- Papa Franġisku emfasiżża t-tbatija tal-Insara ippersegwitati f'Mosul kif ukoll dak li għaddejjin minnu minoritajiet etniċi f'diversi partijiet tad-dinja. f'messaġġ imqanqal tkellmet kontra l-faqar. Huwa immorali, qalet il-President, li nibqgħu siekta meta nkunu iffaċċati b'theddid għall-ħajja u attakki kontra d-dinjità umana. Id-diskorsi tal-Papa u tal-President ta' Malta f'Jum il-Milied inisslu demgħat ġenwin, demgħat li jirriżultaw minn solidarjetà. Imma jgħaddu ftit ġranet (jekk mhux ftit siegħat) u ħafna jinsew kollox. Id-demgħat tal-Milied ta' uħud malajr isir dmugħ tal-kukkudrill. L-ispirtu tal-Milied hemm bżonnu ghal 365 ġurnata, kontinwi u bla waqfien.